Polițiștii din cadrul Poliției Orașului Flămânzi au emis ordonanță de reținere pentru 24 de ore, pe numele unui bărbat de 40 de ani, din orașul Flămânzi, bănuit de comiterea infracțiunii de furt calificat.
În urma probatoriului administrat s-a stabilit faptul că acesta, în perioada 01-14.05.2024, prin forțarea unei ferestre, a pătruns în interiorul unui imobil, iar din interior ar fi sustras mai multe bunuri, constând în telefon mobil, laptopuri, bijuterii și produse cosmetice, cauzând un prejudiciu de aproximativ 6.000 de lei.
Pentru probarea activității infracționale, a fost pus în executare un mandat de percheziție domiciliară la locuința bărbatului, prilej cu care au fost identificate și ridicate mai multe bunuri care prezintă interes în cauză.
Bărbatul a fost reținut pentru 24 de ore, ulterior față de acesta fiind dispusă măsura arestării preventive pentru 30 de zile.